LEGE nr. 109 din 3 mai 2005
privind instituirea indemnizaţiei pentru activitatea de liber-profesionist a artiştilor interpreti sau executanti din România

EMITENT:     PARLAMENTUL 

PUBLICAT ÎN: MONITORUL OFICIAL nr. 401 din 12 mai 2005 

    Parlamentul României adopta prezenta lege.

    ART. 1
    Prezenta lege reglementează dreptul la indemnizaţie al artiştilor interpreti sau executanti, cetăţeni romani, care au desfăşurat activitate artistic-interpretativa în regim de liber-profesionist în perioada 1 ianuarie 1950-27 septembrie 1999 pe teritoriul României sau în străinătate.

    ART. 2
    Nu fac obiectul prezentei legi activităţile care nu sunt de natura artistic-interpretativa.

    ART. 3
    În sensul prezentei legi, prin artişti interpreti sau executanti liber-profesionisti se înţelege actorii, cantaretii, muzicienii, dansatorii şi alte persoane care prezintă, canta, danseaza, recita, declama, joaca, interpretează, dirijeaza, exprima ori executa în orice modalitate o opera literară sau artistică, un spectacol de orice fel, inclusiv folcloric, de varietati, de circ ori de marionete şi care au desfăşurat activităţi în instituţii publice de stat sau persoane juridice de profil, în regim de colaborare, ca liber-profesionisti.

    ART. 4
    (1) În categoria artiştilor interpreti sau executanti se încadrează:

    a) solistii şi interpreţii vocali de:

    - muzica clasica - opera, lied, opereta;

    - muzica uşoară, folk, pop, rock;

    - muzica folclorica;

    b) solistii instrumentisti şi instrumentistii de:

    - muzica clasica;

    - muzica uşoară;

    - muzica folclorica;

    c) dirijorii de:

    - muzica clasica;

    - muzica uşoară;

    - muzica folclorica;

    d) actorii:

    - de teatru;

    - manuitori papusi;

    - de pantomima;

    - de cinema;

    e) prezentatorii de spectacole;

    f) solistii de balet şi dans, balerinii şi dansatorii, coregrafii;

    g) artiştii de circ şi cascadorii.

    (2) Completarea listei prevăzute la alin. (1) se poate face prin hotărâre a Guvernului, la propunerea Ministerului Culturii şi Cultelor.

    ART. 5
    (1) Artiştii interpreti sau executanti care au desfăşurat activitate artistic-interpretativa în regim de liber-profesionist beneficiază de o indemnizaţie lunară pentru activitatea artistic-interpretativa, la îndeplinirea cumulativa a următoarelor condiţii:

    a) au varsta standard de pensionare prevăzută în anexa nr. 3 la <LLNK 12000    19 10 201   0 17>Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare;

    b) au realizat o perioada de activitate artistic-interpretativa de minimum 10 ani;

    c) realizează venituri nete lunare sub nivelul pensiei medii anuale pentru limita de varsta şi stagiul complet de cotizare, din sistemul public de pensii, comunicată de Institutul Naţional de Statistica, aferentă anului anterior acordării indemnizaţiei.

    (2) Perioada prevăzută la alin. (1) lit. b) se constituie din însumarea anilor calendaristici în care s-a realizat o activitate artistic-interpretativa de cel puţin 92 de zile lucrătoare, prin echivalarea activităţilor stabilite conform prevederilor art. 10, cat şi, după caz, a perioadelor reprezentând vechime în munca, realizată potrivit legislaţiei anterioare datei de 1 aprilie 2001, dar insuficienta pentru obţinerea unei pensii în sistemul public de pensii şi alte drepturi de asigurări sociale.

    (3) Perioada prevăzută la alin. (2) nu include perioadele realizate şi valorificate ca stagiu de cotizare la stabilirea drepturilor de pensie în sistemul public de pensii şi alte drepturi de asigurări sociale sau în alte sisteme de asigurări sociale.

    (4) La stabilirea perioadei de activitate artistic-interpretativa, potrivit prevederilor alin. (2), anii calendaristici în care nu s-au realizat cel puţin 92 de zile lucrătoare, prin echivalarea activităţilor, nu se iau în calcul.

    (5) În cazul vechimii în munca prevăzute la alin. (2), fracţiunile mai mari de 6 luni se intregesc la un an, iar cele mai mici de 6 luni nu se iau în calcul.

    ART. 6
    (1) Atestarea calităţii de beneficiar al indemnizaţiei pentru activitatea de liber-profesionist a artiştilor interpreti sau executanti şi stabilirea perioadei de activitate artistic-interpretativa se fac la cererea artistului liber-profesionist interesat sau a Uniunii Artiştilor Liber-Profesionisti din România, denumita în continuare UALPR, pe baza actelor oficiale eliberate de către Societatea Romana de Radiodifuziune, Societatea Romana de Televiziune, ARTEXIM, ELECTRECORD, precum şi de către orice alta instituţie publica sau persoana juridică de profil la care artiştii interpreti sau executanti liber-profesionisti au prestat activităţi în regim de colaborare.

    (2) Instituţiile şi persoanele juridice prevăzute la alin. (1) au obligaţia de a pune la dispoziţie solicitanţilor documentele care pot dovedi desfăşurarea activităţii artistic-interpretative, în termen de 30 de zile de la data solicitării.

    (3) Pe baza documentelor eliberate de instituţiile şi persoanele juridice prevăzute la alin. (1) UALPR va asigura constituirea unei evidente ce va servi la stabilirea calităţii de potenţial beneficiar al indemnizaţiei pentru activitatea de liber-profesionist a artiştilor interpreti sau executanti.

    ART. 7
    (1) În termen de 30 de zile de la publicarea prezentei legi în Monitorul Oficial al României, Partea I, prin ordin comun al ministrului culturii şi cultelor şi ministrului muncii, solidarităţii sociale şi familiei se înfiinţează Comisia pentru atestarea calităţii de beneficiar al indemnizaţiei pentru activitatea de liber-profesionist a artiştilor interpreti sau executanti, denumita în continuare Comisia.

    (2) Comisia este alcătuită din doi reprezentanţi ai Ministerului Culturii şi Cultelor, doi reprezentanţi ai Ministerului Muncii, Solidarităţii Sociale şi Familiei şi trei reprezentanţi ai UALPR.

    (3) Comisia se organizează pe lângă Ministerul Culturii şi Cultelor şi funcţionează pe baza regulamentului aprobat prin ordinul prevăzut la alin. (1).

    (4) Sumele necesare pentru desfăşurarea activităţii Comisiei se prevăd şi se suporta din bugetul Ministerului Culturii şi Cultelor.

    ART. 8
    (1) Comisia stabileşte, prin hotărâre, în condiţiile prezentei legi, dreptul artiştilor interpreti sau executanti de a primi indemnizaţia pentru activitatea desfasurata în regim de liber-profesionist.

    (2) Hotărârea prevăzută la alin. (1) se emite şi se comunica solicitantului în termen de 60 de zile de la data solicitării şi poate fi contestată de solicitant, potrivit prevederilor <LLNK 12004   554 10 201   0 47>Legii contenciosului administrativ nr. 554/2004.

    (3) Hotărârea prevăzută la alin. (1) poate fi contestată de solicitant în termen de 15 zile de la primire, potrivit prevederilor <LLNK 12004   554 10 201   0 18>Legii nr. 554/2004.

    (4) Hotărârea care nu a fost contestată se comunica de către Comisie casei teritoriale de pensii competente, în termen de 15 zile de la expirarea termenului de contestare.

    (5) În cazul în care hotărârea Comisiei a fost atacată la instanta de contencios administrativ, hotărârea judecătorească rămasă definitiva şi irevocabilă se comunica Comisiei, solicitantului şi casei teritoriale de pensii competente, în termen de 15 zile de la emitere.

    ART. 9
    (1) De indemnizaţia pentru activitatea artistic-interpretativa beneficiază, indiferent de varsta, şi artiştii interpreti sau executanti liber-profesionisti care, urmare a unei boli profesionale, nu au mai putut desfasura activitatea artistică şi care dovedesc aceasta situaţie, precum şi faptul ca au realizat o perioada de activitate artistic-interpretativa în regim de liber-profesionist de minimum 5 ani.

    (2) Bolile profesionale care pot fi dobândite ca urmare a desfăşurării activităţilor artistic-interpretative prevăzute la art. 10 alin. (1) şi care pot genera pierderea capacităţii de munca se stabilesc prin ordin al ministrului sănătăţii, în termen de 30 de zile de la data publicării prezentei legi.

    (3) Dobândirea uneia dintre bolile profesionale stabilite potrivit alin. (2) se certifica de către medicul specialist în medicina muncii.

    ART. 10
    (1) Activitatea artistic-interpretativa se echivaleaza cu zile lucrătoare, după cum urmează:

    a) o participare în direct la un spectacol sau reprezentare artistică televizate - 10 zile lucrătoare;

    b) o participare la realizarea unui spectacol sau unei reprezentari artistice organizate de o instituţie publica de profil - 10 zile lucrătoare, la care se adauga câte o zi pentru fiecare reprezentatie;

    c) o participare la realizarea unei emisiuni TV înregistrate - 15 zile lucrătoare;

    d) o participare la realizarea unei înregistrări de teatru radiofonic sau TV - roluri principale: 40 de zile lucrătoare; roluri secundare: 20 de zile lucrătoare;

    e) o participare la realizarea unei înregistrări muzicale pe orice tip de suport tehnic - 10 zile lucrătoare;

    f) o participare la un eveniment artistic de genul festival, gala şi altele asemenea, declarat ca naţional - 30 de zile lucrătoare;

    g) o participare la un eveniment artistic de importanta internationala, declarat ca atare - 60 de zile lucrătoare;

    h) o interpretare a unui rol într-o producţie cinematografica de lung sau scurt metraj - un număr de zile lucrătoare echivalent cu numărul de zile de filmare prevăzute în contract, inclusiv zilele de deplasare la şi de la locurile de filmare, precum şi zilele de repaus;

    i) un turneu artistic în străinătate - un număr de zile lucrătoare egal cu dublul numărului de zile calendaristice din perioada în care s-a desfăşurat turneul, la care se adauga ziua plecării şi cea a revenirii în ţara.

    (2) Numărul zilelor lucrătoare cu care se echivaleaza fiecare prestaţie artistic-interpretativa dintre cele prevăzute la alin. (1) include şi zilele necesare repetitiilor de orice fel, precum şi pe cele necesare oricărei alte activităţi pregătitoare depuse în scopul bunei desfasurari a prestaţiei, anterioare acesteia sau concomitente cu ea.

    (3) Premiile unu, doi şi trei, precum şi distincţiile similare obţinute prin participarea la evenimente artistice naţionale sau internaţionale de prestigiu majorează cu 30% numărul de zile lucrătoare cu care, potrivit prevederilor alin. (1), se echivaleaza activitatea artistic-interpretativa şi cu 10% pentru alte premii.

    ART. 11
    (1) Cuantumul indemnizaţiei lunare, în suma fixa, acordată pentru activitatea artistic-interpretativa este:

    a) 3.000.000 lei pentru artiştii interpreti sau executanti, prevăzuţi la art. 4 alin. (1) lit. a), b), c), e) şi f), cu atestat categoria I, eliberat de Ministerul Culturii şi Cultelor, precum şi pentru artiştii interpreti prevăzuţi la art. 4 alin. (1) lit. d) şi g) care demonstreaza cu documente justificative ca au fost distribuiti preponderent în roluri principale;

    b) 2.250.000 lei pentru artiştii interpreti sau executanti, prevăzuţi la art. 4 alin. (1) lit. a), b), c), e) şi f), cu atestat categoria a II-a, eliberat de Ministerul Culturii şi Cultelor, precum şi pentru artiştii interpreti prevăzuţi la art. 4 alin. (1) lit. d) şi g) care demonstreaza cu documente justificative ca au fost distribuiti preponderent în roluri secundare;

    c) 1.750.000 lei pentru artiştii interpreti sau executanti, prevăzuţi la art. 4 alin. (1) lit. a), b), c), e) şi f), cu atestat categoria a III-a, eliberat de Ministerul Culturii şi Cultelor.

    (2) Persoanele prevăzute la art. 4 alin. (1) care nu au avut atestatele sau nu au desfăşurat activităţile prevăzute la alin. (1) nu pot beneficia de prevederile acestei legi.

    (3) Cuantumul indemnizaţiei pentru activitatea artistic-interpretativa se actualizează anual, prin hotărâre a Guvernului, în funcţie de evoluţia indicelui preţurilor de consum.

    ART. 12
    (1) Pentru acordarea indemnizaţiei prevăzute la art. 11 se iau în considerare toate veniturile pe care le realizează beneficiarul acestui drept, stabilite potrivit <LLNK 12001   416 10 201   0 18>Legii nr. 416/2001 privind venitul minim garantat, cu modificările şi completările ulterioare.

    (2) Pentru menţinerea în plata a indemnizaţiei, dovada veniturilor nete lunare prevăzute la art. 5 alin. (1) lit. c), realizate în anul anterior, se depune la casa teritorială de pensii competenta, pana la finele primului trimestru al fiecărui an calendaristic pentru care se primeşte indemnizaţie.

    ART. 13
    (1) Plata indemnizaţiei pentru activitatea artistic-interpretativa în regim de liber-profesionist se efectuează de casa teritorială de pensii competenta, pe baza hotărârii prevăzute la art. 8 alin. (1).

    (2) Indemnizaţia pentru activitatea artistic-interpretativa se plăteşte începând cu luna următoare celei în care s-a înregistrat hotărârea prevăzută la art. 8 alin. (1).

    (3) Punerea în plata se face în baza deciziei casei teritoriale de pensii competente.

    (4) Decizia prevăzută la alin. (3) poate fi contestată de solicitant, în condiţiile <LLNK 12004   554 10 201   0 18>Legii nr. 554/2004.

    (5) Plata indemnizaţiei se suspenda în prima luna a trimestrului următor determinării veniturilor, în conformitate cu dispoziţiile art. 12 alin. (1), în cazul în care beneficiarul nu mai îndeplineşte condiţiile legale prevăzute la art. 5 alin. (1) lit. c) sau dacă acesta nu depune la timp dovada prevăzută la art. 12 alin. (2).

    (6) Plata indemnizaţiei suspendate potrivit alin. (5) se reia în luna următoare îndeplinirii condiţiilor prevăzute pentru aceasta.

    ART. 14
    Plata indemnizaţiei încetează începând cu luna următoare celei în care beneficiarul a decedat.

    ART. 15
    (1) Sumele încasate necuvenit, cu titlu de indemnizaţie, se recuperează de la beneficiar, în condiţiile legii.

    (2) În cazul în care nu se pot recupera, integral sau parţial, sumele plătite necuvenit cu acest titlu vor fi recuperate, în condiţiile legii, de la persoanele vinovate.

    ART. 16
    Fondurile necesare pentru plata indemnizaţiilor stabilite în conformitate cu prevederile prezentei legi se suporta de la bugetul de stat, prin bugetul Ministerului Muncii, Solidarităţii Sociale şi Familiei.

    ART. 17
    Normele metodologice de aplicare a prezentei legi se aproba prin hotărâre a Guvernului, la propunerea Ministerului Culturii şi Cultelor şi Ministerului Muncii, Solidarităţii Sociale şi Familiei, publicată în Monitorul Oficial al României, Partea I, în termen de 60 de zile de la publicarea prezentei legi.

    ART. 18
    (1) Încălcarea prevederilor art. 6 alin. (2) constituie contravenţie şi se sancţionează cu amenda de la 10.000.000 lei la 20.000.000 lei.

    (2) Constatarea contravenţiei şi aplicarea sancţiunii prevăzute la alin. (1) se fac de către împuterniciţi ai serviciilor publice deconcentrate ale Ministerului Culturii şi Cultelor, la cererea solicitantului.

    (3) Contravenţiei prevăzute la alin. (1) îi sunt aplicabile dispoziţiile <LLNK 12001     2130 301   0 32>Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin <LLNK 12002   180 10 201   0 18>Legea nr. 180/2002, cu modificările şi completările ulterioare.

    ART. 19
    Prezenta lege intra în vigoare la data de 1 ianuarie 2006, cu excepţia art. 4-7, art. 9 alin. (2), art. 12, art. 17-19 care intra în vigoare la 3 zile de la data publicării în Monitorul Oficial al României, Partea I.

    Aceasta lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

                      p. PREŞEDINTELE CAMEREI DEPUTAŢILOR,

                                DAN RADU RUSANU

                             PREŞEDINTELE SENATULUI

                                NICOLAE VACAROIU

    Bucureşti, 3 mai 2005.

    Nr. 109.

